als_Latn dik_Latn sag_Latn
Kryeministri Edi Rama ishte sot në Tropojë për të kërkuar votën tropojanëve që Partia Socialiste të drejtojë e vetme timonin e qeverisjes.
Rama tha se vota për Lulin është gabim i madh , ndërsa për partitë e tjera Rama tha se në kamera betohen për Shqiptarët ndërsa jashtë saj janë tek tepsia, për të kapur copën e për të vazhduar të fryhen.
Pjese nga fjala e kryeministrit Edi Rama
Edhe po nuk e votove Lulin apo Saliun këtë radhë nuk i gjen gjë, s’ka ça ti gjëjë, në rregull janë ata, punët e veta i kanë mbaruar ata. Le të rrinë në opozitë dhe ju ata i shihni në TV çmalleni. Kurse punën i’ua bëjmë ne. Ju duhet të zgjidhni kalin dhe karrocën më të sigurtë, nuk mund të shkoni pas mushkave.
Ia dhatë votën Saliut për çerek shekulli dhe të gjithë dhe ngelët me dy gishta në gojë ngelët për çerek shekulli.
Luli ka dalë e ju premton nënë e babë, madje dhe po i thatë më ngjall nënën e babën nga varri ai jua premton.
Artist, si Luli, për të treguar përralla kur ndizet kamera, nuk ka. U fik kmamera duhet me e tund se ai është në qejf të vet. Ora 12 dhe nuk do tia dijë fare.
Mirë PD, hajde, po këto partitë e tjera çfarë duan nga ju?! Për çfarë i duan votat?! Dalin nëpër tv e premtojnë qindra mijëra vende pune, çfarë nuk premtojnë, kë të dëgjosh përpara. Unë ju jap një këshillë. Kur i shihni në tv gjithë këto parti e tjera bashkë me këto analistë e opinionistë, se këta janë shumë atë punë kanë me atë rrojnë
Sa hapet kamera për ta ekziston vetëm Shqipëria e shqiptarët, sa mbyll kamerat janë tek tepsia, për të kapur copën e për të vazhduar të fryhen.
Prandaj kur ti shihni në tv bëni një eksperiment. Uljani zërin e tv dhe shikoni fytyrat dhe kujtohuni. Kush është ky?! Ku e kam parë këtë?! Aaaa ka qenë këtu, ka qenë aty, ca ka bërë?!
Të gjithë këta që vijnë këtu me parti të vogla e të reja, janë mjeshtra të manipulimit të popullit por janë të gjithë që kanë hyrë e kanë dalë kushedi sa herë nëpër korridoret e pushtetit. Janë mësuar me tepsinë, nuk ndahen dot nga tepsia. Shikojini në fytyrë.
Ule zërin shih Fahri Balliun, a mund të shkojë mendja që Fahri Balliu të ketë lidhje me ty?! Kështu janë të gjithë. Mos çoni vota tek partitë e vogla, janë vota kot. Sepse do jepni votën Lulit gabim i madh, po ca do ia japin por të paktën do të jetë në opozitë, por për cfarë do i jepni votat partive që i duan të marrin zyrat ëe të punësojnë njerëz të paaftë, që të rriten vetë?! Për çfarë është si të luhet Champions League dhe ti të shkosh të presësh biletën për të parë Tropojën me Kukësin.
Rama kërkoi votën duke ngritur dy gishtat me premtimin se transformimi që pati Tropoja do të vijojë në çdo komunë e në çdo fshat
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn